LIETUVOS KULTŪROS TARYBOS PIRMININKAS

ĮSAKYMAS

DĖL LIETUVOS KULTŪROS TARYBOS PIRMININKO 2023 M. RUGSĖJO 11 D. ĮSAKYMO NR. KMPF-66(1.15E) „DĖL PARAIŠKŲ ADMINISTRACINĖS ATITIKTIES VERTINIMO INSTRUKCIJOS PATVIRTINIMO“ PAKEITIMO

2024 m. gegužės 7 d. Nr. KMPF-20(1.15E)

Vilnius

1. P a k e i č i u Paraiškų administracinės atitikties vertinimo instrukciją, patvirtintą Lietuvos kultūros tarybos pirmininko 2023 m. rugsėjo 11 d. įsakymu Nr. KMPF-66(1.15E) „Dėl paraiškų administracinės atitikties vertinimo instrukcijos patvirtinimo“:

1.1. Pakeičiu 1 punktą ir jį išdėstau taip:

„1. Paraiškų administracinės atitikties vertinimo instrukcija (toliau – Instrukcija) nustato paraiškų atitikties Lietuvos kultūros tarybos administruojamomis lėšomis finansuojamų projektų teikimo gairėse (toliau – Gairės), patvirtintose Lietuvos Respublikos kultūros ministro 2021 m. gruodžio 29 d. įsakymu Nr. ĮV-1487 „Dėl Lietuvos kultūros tarybos administruojamomis lėšomis finansuojamų projektų teikimo gairių ir stipendijų kultūros ir meno kūrėjams skyrimo tvarkos aprašo patvirtinimo“, (toliau – Gairės) nustatytiems administraciniams reikalavimams vertinimo tvarką. Ši Instrukcija netaikoma vertinant strateginio finansavimo programų paraiškų administracinę atitiktį.

1.2. Pakeičiu 2.5 papunktį ir jį išdėstau taip:

„2.5. Teikiant paraišką pagal Gairių 1, 3–6, 8–11, 13–16 priedus, kartu su paraiška yra pateiktas projekto vadovo profesinės veiklos aprašymas, teikiant paraišką pagal Gairių 7 priedą – organizacijos vadovo, projekto vadovo ir kitų svarbiausių organizacijos darbuotojų profesinės veiklos aprašymai, teikiant pagal Gairių 2 priedą – pagrindinių renginio organizatorių profesinės veiklos aprašymai. Nustačius, kad profesinės veiklos aprašymas (-ai) nepateiktas (-i) arba pateikta daugiau puslapių nei nurodyta Lietuvos kultūros tarybos administruojamomis lėšomis finansuojamos srities ar programos finansavimo sąlygose, pareiškėjas apie tai informuojamas 1 kartą elektroniniu būdu, nustatant 3 darbo dienų terminą nustatytam trūkumui pašalinti. Nepašalinus trūkumo per nustatytą terminą arba jį pašalinus netinkamai, paraiška yra laikoma atitinkančia administracinius reikalavimus ir yra svarstoma su nustatytu trūkumu;“

1.3. Pakeičiu 2.9 papunktį ir jį išdėstau taip:

„2.9. Teikiant periodinės spaudos, žurnalų (spausdintų ir elektroninių) (periodiniai leidiniai suprantami taip, kaip jie apibrėžti LR visuomenės informavimo įstatymo 2 straipsnio 36 punkte) leidybos projektų paraiškas pagal Gairių 1, 3 ir 16 priedų veiklas, projektų pagal Gairių 4, 6 ir 14 priedus informacija apie suteiktą valstybės pagalbą ir nereikšmingą (de minimis) ir de minimis VESP pagalbą tikrinama KOTIS registre ir, atsižvelgiant į šiame registre esančius duomenis, paraiška yra arba laikoma atitinkančia administracinius reikalavimus ir yra svarstoma, arba laikoma neatitinkančia administracinių reikalavimų ir yra nesvarstoma. Esant poreikiui kreipiamasi į pareiškėją papildomų duomenų apie susijusius asmenis pateikimui, nustatant 3 darbo dienų terminą. Jeigu paraiška yra laikoma atitinkančia administracinius reikalavimus ir yra svarstoma, informacija apie pareiškėjui ir su juo susijusiems asmenims suteiktą valstybės pagalbą ir nereikšmingą (de minimis) ir de minimis VESP pagalbą (administracinė pastaba) perduodama paraišką svarstantiems ekspertams. Informacija KOTIS registre papildomai patikrinama prieš Tarybos narių susirikinimo posėdį;“

1.4. Pakeičiu 2.10 papunktį ir jį išdėstau taip:

„2.10. Teikiant periodinės spaudos, žurnalų (spausdintų ir elektroninių, kurie leidžiami ne mažiau nei 2 kartus per metus) leidybos projektų paraiškas pagal Gairių 1, 3 ir 16 priedų veiklas, patikrinama informacija apie visuomenės informavimo priemonės tipą (VIP), duomenis apie susijusius asmenis viešosios informacijos rengėjų ir skleidėjų informacinėje sistemoje (toliau – VIRSIS). Esant poreikiui kreipiamasi į pareiškėją papildomų duomenų apie susijusius asmenis pateikimui, nustatant 3 darbo dienų terminą. Jeigu paraiška yra laikoma atitinkančia administracinius reikalavimus ir yra svarstoma, informacija apie pareiškėją ir su juo susijusiems asmenims perduodama paraišką svarstantiems ekspertams;“.

Tarybos pirmininkė	Asta Pakarklytė